text: Politiet slog atter til mod knallert-bøller i Esbjerg
  04 august 2016 kl. 05.17
  Det gav stort udbytte i form af sigtelser, da Syd- og Sønderjyllands Politi slog til med en målrettet razzia mod knallerter  i det østlige Esbjerg, Kvaglund og Sønderris.
  Kontrollen, som blev gennemført i henholdsvis området omkring Stengårdsvej i det østlige Esbjerg, Kvaglund og Sønderris, medførte en lang række sigtelser for færdselsforselser og besiddelse af narko, fortæller Syd- og Sønderjyllans Politi i en pressemeddelelse.
  Kontrollen blev tirsdag gennemført bl.a. som en opfølgning på flere henvendelser fra borgere, som har følt sig utrygge på grund af hasarderet knallertkørsel.
  En lignende politiaktion aktion i maj medførte ikke færre end 73 rapporter om en lang række forskellige forseelser.
  Resulat af politiets knallert-razzia i Esbjerg august 2016
  En person blev sigtet for kørsel i personbil med euforiserende stoffer i blodet.Tre personer blev sigtet for kørsel uden førerret.19 personer blev sigtet for diverse overtrædelser af færdselsloven – herunder manglende styrthjelm, befordring af passager på knallert, for høj hastighed og manglende ansvarsforsikring på motorkøretøj.En personbil blev indkaldt til syn.To personer blev sigtet for besiddelse af euforiserende stoffer. En person blev sigtet for overtrædelse af lov om visse lægemidler.
  
  